open-index/open-wikipedia-markdown huggingface dataset:
ახმეტელი

საკუთარი სახელი **ახმეტელი** შეიძლება აღნიშნავდეს ერთ-ერთ შემდეგ პიროვნებათაგანს:

* ალექსანდრე ახმეტელი — ქართველი რეჟისორი, თანამედროვე ქართული თეატრის ერთ-ერთი ფუძემდებელი
* გიორგი ახმეტელი — ქართველი პოლიტიკოსი, სოფლის მეურნეობის მუშაკი
* გურამ ახმეტელი — ქართველი ექიმი, თერაპევტი
* დავით ახმეტელი — ქართველი-ვეტერინარი
* ვლადიმერ ახმეტელი — ქართველი პოლიტიკური და საზოგადო მოღვაწე, პუბლიცისტი
* ზურაბ ახმეტელი — ქართველი პოლიტიკოსი, ინჟინერი
* თენგიზ ახმეტელი — ქართველი ქირურგი
* ილია ახმეტელი — ქართველი ქირურგი
* ლევან ახმეტელი — ქართველი პოლიტიკოსი, ინჟინერი
* მანანა ახმეტელი — ქართველი მუსიკათმცოდნე
* მიხეილ ახმეტელი — პოლიტოლოგი, პოლიტიკური და საზოგადო მოღვაწე, ქართული ემიგრაციის წარმომადგენელი
* სოფიო ახმეტელი — ქართველი სპორტსმენი (სამთო თხილამურები), ჟურნალისტი
* სტეფანე ახმეტელი — ქართველი სამხედრო მოღვაწე, გენერალ-მაიორი

## იხილეთ აგრეთვე
* ახმეტელაშვილი

*
კატეგორია:ქართული გვარები
კატეგორია:მრავალმნიშვნელოვანი გვერდები გვარის შემცველი სიებით
ლაშა თაბუკაშვილი

**ლაშა რევაზის ძე თაბუკაშვილი** (დ. 23 ნოემბერი, 1950, თბილისი) — ქართველი მწერალი, დრამატურგი. თბილისის საპატიო მოქალაქე (2015).

## ბიოგრაფია 
დაიბადა 1950 წლის 23 ნოემბერს, რევაზ თაბუკაშვილისა და მედეა ჯაფარიძის ოჯახში. დაამთავრა თბილისის სახელმწიფო უნივერსიტეტის (თსუ) ფილოლოგიის ფაკულტეტი (1972). 1986–1988 წლებში იყო საქართველოს მწერალთა კავშირის გამგეობის მდივანი, 1987 წლიდან — ახალგაზრდული ალმანახის „სათავის“ რედაქტორი, ხოლო 1995 წლიდან — ლიტერატურული ჟურნალის „XX საუკუნის“ გამომცემელი. 1998 წელს დააარსა მწერალთა კლუბი „XX საუკუნე“.

## შემოქმედება 
თაბუკაშვილის ლიტერატურული დებიუტი შედგა 1969 წელს ჟურნალ „ცისკარში“ მოთხრობით „მოკლეს ბიჭი“. პირველი პიესა „ჭრილობა" 1973 დაიდგა ბათუმის ი. ჭავჭავაძის სახ. თეატრსა (რეჟ. დ. ხინიკიძე) და კ. მარჯანიშვილის სახ. სახელმწიფო აკადემიურ თეატრში (რეჟ. გ. თოდაძე). არის ლექსების, მოთხრობების, პიესების ავტორი: „ძველი ვალსი“ (1975), „დარაბებს მიღმა გაზაფხულია“ (1977), „ათვინიერებენ მიმინოს“ (1981), „შენსკენ სავალი გზები“ (1984), „მერე რა, რომ სველია, სველი იასამანი“ (1997), „თოვლივით თეთრი თოვლი“ (2001), „ასტეროიდზე აღარ იწვიმებს“ (შოთა რუსთაველის პრემია), მოთხრობა „კომოციო“ (2000) და სხვ. 

თაბუკაშვილის სცენარების მიხედვით გადაღებულია ფილმები: „ტერანგი“ (1984, რეჟ. ო. ლითანიშვილი), „სანამ წვიმა გადაივლიდეს“ (1985, რეჟ. ქ. დოლიძე), „ვამეხი მოდის“ (1987, რეჟისორები: ო. ლითანიშვილი, ო. შამათავა). ცალკე წიგნებად გამოქვეყნებულია „შენსკენ სავალი გზები“ (1985), „მერე რა, რომ სველია, სველი იასამანი“ (1999), „თოვლივით თეთრი თოვლი“ (2001), „ერთიც გაიცინე, გუინპლენ“ (2014).

## ჯილდოები 
* ლიტერატურული პრემია საბა „დრამატურგიის“ ნომინაციაში წიგნისათვის – „სადღაც, ცისარტყელას მიღმა...“, 2017
* თეატრალური პრემია „დურუჯი“, საუკეთესო ქართული თანამედროვე პიესა, 2010
* "ათვინიერებენ მიმინოს" ("სულის სამჭედლო, ანუ სისხლი სისხლის წილ")
* შოთა რუსთაველის სახელობის სახელმწიფო პრემია, წლის საუკეთესო პიესა „დარაბებს მიღმა გაზაფხულია“, 2005
* კომკავშირის პრემია

## რესურსები ინტერნეტში 
* ლაშა თაბუკაშვილი
* ეროვნული ფილმოგრაფია 
*
* ლაშა თაბუკაშვილი - ლექსები, პოემები
* არ ვიცი რამ გადაგვარჩინა, ალბათ, მედეა ძალიან ლამაზი იყო
* წერილი ქეთი ნიჟარაძეს
* თაბუკაშვილი ლაშა (პიესები) 
* ლაშა თაბუკაშვილი 
## სქოლიო
კატეგორია:ქართველი მწერლები
კატეგორია:ქართველი დრამატურგები
კატეგორია:ქართველი სცენარისტები
კატეგორია:საბას პრემიის ლაურეატები
კატეგორია:დაბადებული 1950
კატეგორია:დაბადებული  23 ნოემბერი
კატეგორია:თბილისის სახელმწიფო უნივერსიტეტის კურსდამთავრებულები
კატეგორია:თბილისის საპატიო მოქალაქეები (2015)
ლაშა
კატეგორია:შოთა რუსთაველის სახელობის პრემიის ლაურეატები
ალადინ აბასოვი

**ალადინ ასლან-ოღლუ აბასოვი** (; დ. 5 მაისი, 1922 — გ. 13 ივლისი, 2014) — საბჭოთა და აზერბაიჯანელი თეატრისისა და კინოს მსახიობი, აზერბაიჯანის სსრ-ის დამსახურებული არტისტი, საპატიო ნიშნის ორდენის კავალერი (1959).

## ბიოგრაფია 
დაიბადა 1922 წლის 5 მაისს განჯაში. 1939 წლიდან ასრულებდა მცირე როლებს კიროვაბადის დრამატულ თეატრში.

მონაწილეობდა მეორე მსოფლიო ომში. ფრონტიდან დაბრუნების შემდეგ მან განაგრძო სამსახიობი კარიერა (შეასრულა 300-ზე მეტი როლი).

1971 წელს მიიღო აზერბაიჯანის სსრ-ის სახალხო არტისტის წოდება. 2005 წელს გახდა თეატრალური პრემია „ოქროს დერვიშის“ ლაურეატი. 2013 წელს მიენიჭა „ეროვნული კინოპრემია“ — აზერბაიჯანული კინოს უმაღლესი ჯილდო.

გარდაიცვალა 2014 წლის 14 ივნისს განჯაში. იმავე დღეს განჯის დრამატულ თეატრში გაიმართა მსახიობის გამოსამშვიდობებელი ცერემონია.

## რესურსები ინტერნეტში
* 
* ალადინ აბასოვი — Кино-СССР

## სქოლიო
კატეგორია:დაბადებული 5 მაისი
კატეგორია:დაბადებული 1922
კატეგორია:გარდაცვლილი 14 ივლისი
კატეგორია:გარდაცვლილი 2014
კატეგორია:გარდაცვლილი 13 ივლისი
კატეგორია:XX საუკუნის მსახიობები
კატეგორია:აზერბაიჯანელი მსახიობები
კატეგორია:სამამულო ომის I ხარისხის ორდენის კავალრები
კატეგორია:საპატიო ნიშნის ორდენის კავალრები
კატეგორია:მსახიობები ანბანის მიხედვით
უგრძესი ზრდადი ქვემიმდევრობა

**უგრძესი ზრდადი ქვემიმდევრობის ამოცანა** კომპიუტერულ მეცნიერებაში გულისხმობს მიმდევრობის ისეთი ქვემიმდევრობის პოვნას, რომელიც დალაგებულია ზრდადობით და რაც შეიძლება გრძელია. აუცილებელი არ არის ქვემიმდევრობა მოსაზღვრე ელემენტებისგან შედგებოდეს, მთავარია იმ თანმიმდევრობით შენარჩუნდნენ, როგორითაც მიმდევრობაში იყვნენ განლაგებული. მოცემული ამოცანის ყველაზე ეფექტურად ამოხსნა O(n\log n) დროში შეიძლება.

## მაგალითი 
მოცემულია მიმდევრობა:

* 0, 8, 4, 12, 2, 10, 6, 14, 1, 9, 5, 13, 3, 11, 7, 15

უგრძესი ზრდადი ქვემიმდევრობაა:

* 0, 2, 6, 9, 11, 15.

მაგრამ ასევე გვაქვს სხვა მაგალითებიც:

* 0, 4, 6, 9, 11, 15
* 0, 2, 6, 9, 13, 15
* 0, 4, 6, 9, 13, 15.

## ამოხსნა 
ამოცანის ამოხსნის ყველაზე ტრივიალური გზაა ყველა ქვემიმდევრობის გენერირება და შესაბამისად მათი შემოწმება. ეს ამოხსნა არაეფექტურია, რადგან ის მუშაობს ექსპონენციალურ O(2^n) დროში.

ამოცანის ყველაზე გავრცელებული ალგორითმია O(n^2)-დროში ამოხსნა, რომელიც დინამიურ პროგრამირებას უკავშირდება. ეს ალგორითმი განიხილავს სიმრავლის პრეფიქსებს. ფორმალურად 0-დან k-მდე ყველა ქვესიმრავლეს, სადაც k არ აღემატება n-ს, n კი სიმრავლის სიგრძეა.

ამ ალგორითმის იმპლემენტაცია C++-ში, სადაც n აღნიშნავს მასივის სიგრძეს, mas აღნიშნავს მასივს, რომლის უგრძეს ზრდად ქვემიმდევრობას ვეძებთ, dp-მასივში i-ურ პოზიციაზე i-პოზიციით დასრულებული უგრძესი ზრდადი ქვემიმდევრობაა მოცემული. საბოლოოდ dp-მასივის უდიდესი ელემენტი წარმოადგენს მიმდევრობის უგრძესი ზრდადი ქვემიმდევრობის სიგრძეს.

```cpp
for(int i=0; i<n; i++){
        dp[i]=1;
        for(int j=0; j<i; j++){
            if(mas[j]<mas[i]){
                dp[i]=max(dp[i],dp[j]+1);
            }
        }
    }
```

## ლიტერატურა 
**Antti Laaksonen*, Competitive Programmer's Handbook, p70.

კატეგორია:კომბინატორიკა
კატეგორია:ფორმალური ენები
თუნჯელ ქურთიზი

**თუნჯელ ქურთიზი** (; დ. 1 თებერვალი, 1936, იზმითი, ქოჯაელი, თურქეთი — გ. 27 სექტემბერი, 2013, ბეშიქთაში, სტამბოლი, თურქეთი) — თურქი კინოსა და თეატრის მსახიობი, რეჟისორი, პროდიუსერი და სცენარისტი.

## ადრეული წლები 
მამამისი სალონიკში დაბადებული თურქი ბიურიკრატია, დედა კი ბოსნიელია.

უნივერსიტეტში თავიდან იურიდიულ ფაკულტეტზე, შემდეგ კი ფილოლოგიის, ფსიქოლოგიისა და ხელოვნების ისტორიის ფაკულტეტზე სწავლობდა, თუმცა არცერთი მიმართულებით სწავლა არ დაუსრულებია.

## კარიერა 
სამსახიობო კარიერა დორმენის თეატრის სცენაზე დაიწყო და მალე კინოეკრანებზე გამოჩნდა. სადებიუტო ფილმი 1978 წლის ფილმი „ნახირი“ გახდა. 

1981 წელს, ფილმისთვის „გიულ ჰასანი“, რომელიც ნიურეთინ სეზერთან ერთად დაწერა, საუკეთესო სცენარის დარგში ანტალიის ოქროს ფორთოხლის ჯილდო მიიღო. 2006 წელს სერიალ „ჰაჯიში“ და 2007 წელს სერიალ „ასიში“ ითამაშა. 2009 წელს გამოსულ ფილმში „შემოდგომის ტკივილი“ ქამილ ეფენდის როლი შეასრულა, ხოლო მოგვიანებით იმავე წელს სერიალ „ეზელში“ რამიზ ქარაესქის როლი შეასრულა, რითაც პოპულარობა მოიპოვა.

2011 წელს „ოქროს ფორთოხლის 48-ე კინოფესტივალზე“ ღირსების ჯილდო მიიღო.

## გარდაცვალება 
გარდაიცვალა 77 წლის ასაკში გულის ფრიალის შედეგად, 2013 წლის 27 სექტემბერს, თავის ეთილერში მდებარე სახლში. დაკრძალეს 2013 წლის 29 სექტემბერს, ბალიქესირის პროვინციის ერდემითის რაიონის სოფელ ჩამლიბელში.

## რესურსები ინტერნეტში
* თუნჯელ ქურთიზი Sinema Türk-ზე

## სქოლიო
კატეგორია:დაბადებული 1 თებერვალი
კატეგორია:დაბადებული 1936
კატეგორია:გარდაცვლილი 27 სექტემბერი
კატეგორია:გარდაცვლილი 2013
კატეგორია:თურქი მსახიობები
კატეგორია:მსახიობები ანბანის მიხედვით
კატეგორია:თურქეთში დაბადებულები
ადიღეს ავტონომიური ოლქი

**ადიღეს ავტონომიური ოლქი**, ***ადიღეს აო*** () — ადმინისტრაციულ-ტერიტორიული ერთეული სსრკ-ში, რსფსრ-ის კრასნოდარის მხარეში, 1922-1991 წლებში.

ადიღეს ავტონომიური ოლქი შეიქმნა 1922 წლის 27 ივლისს. ფართობი 7,6 ათ. კმ². ავტონომიურ ოქში იყო 6 ადმინისტრაციული რიონი, 1 ქალაქი და 4 დაბა. ადმინისტრაციული ცენტი — ქ. მაიკოპი.

## ისტორია
*ადიღეს ავტონომიური ოლქი შეიქმნა 1922 წლის 27 ივლისს, როგორც ჩერქეზეთის (ადიღე) ავტონომიური ოლქი. 
*24 აგვისტოს შეუცვალეს სახელწოდება და დაარქვეს ადიღეს (ჩერქეზეთი) ავტონომიური ოლქი.
*1928 წლის 3 აგვისტოდან ისევ შეუცვალეს სახელი და დაარქვეს ადიღეს ავტონომიური ოლქი.
*1929 წლის 7 თებერვალს ოლქის გაფართოების ფონზე იქმნება 3 რაიონი: კრასნოგვარდეისკი, პსეკუპსკი და შოვგენოვსკის რაიონები.
*1934 წლის 10 იანვარს ოლქი შევიდა აზოვ-შავიზღვის მხარეში.
*1934 წლის 28 დეკემბერს ოლქში შეიქმნა 5 რაიონი: კოშეხაბლსკის, კრასნოგვარდეისკის, ნიკოლაევსკოეს, პონეჟუკაისკის, ტახტამუკაისკის და შოვგენოვსკის რაიონები.
*1936 წლის 10 აპრილს ოლქს შეუერთეს ქალაქი მაიკოპი, გიაგინსკის რაიონი და ხანსკის სოფსაბჭო. აღნიშნულის შედეგად ოქის ადმინისტრაციულმა ცენტრმა გადაინაცვლა ქალაქ მაიკოპში.
*1937 წლის 13 სექტემბრიდან ადიღეს აო კრასნოდარის მხარეშია.
*1940 წლის 21 თებერვლიდან ოლქს შეუერთეს კუჟურსკის სასოფლო თემი, ხოლო მის საზღვრებში შეიქმნა მაიკოპის რაიონი, რის შედეგადაც ოლქში გახდა 7 რაიონი: გიაგინსკის, კოშეხაბლსკის, კრასნოგვარდეისკის, მაიკოპის, ტახტამუკაისკის, ტეუეჟსკისა და შოვგენოვსკის რაიონები.
*1962 წლის 28 აპრილს მაიკოპის რაიონს შეუერთეს გაუქმებული ტულსკის რაიონი, რის შედეგადაც ადიგეს აო-ს ტერიტორიამ იიღო საბოლოო სახე.
*1990 წლის 5 ოქტომბერს ადიგეს საოლქო სახალხო დეპუტატთა საბჭომ რიგგარეშე სესიაზე მიიღო გადაწყვეტილება აემაღლებინა სტატუსი ოქისათვის და გამხდარიყო ადიღეს საბჭოთა სოციალისტური რესპუბლიკა.
*1990 წლის 15 დეკემბერს ადიღეს გამოსვლა კრასნოდარის მხარიდან დამტკიცდა რსფსრ-ს სახალხო დეპუტათა მეორე მოწვევაზე, რომელმაც შეცვალა რსფსრ-ს კონსტიტუცია. აღნიშნული კანონი უფლებას აძლევდა ავტონომიურ ოლქებს გამოსულიყვნენ იმ მხარეებიდან რომლებშიც ისინი შედიოდნენ.
*1991 წლის 3 ივლისს რსფსრ-ს უმაღლესმა საბჭომ მიიღო გადაწყვეტილება ადიღეს აო გარდაქმნილიყო ადიღეს სსრ-ად.
*1992 წლის 23 მარტს ადიღეს უმაღლესმა საბჭომ მიიღო კანონი გარდაქმნილიყო ადიღეს სსრ — ადიღეს რესპუბლიკად.
*1992 წლის 21 აპრილს რუსეთის ფედერაციის სახალხო დეპუტატთა საბჭომ მიიღო ადიღეს რესპუბლიკად გარდაქმნის გადაწყვეტილება. აღნიშნული გადაწყვეტილება ძალაში შევიდა 1992 წლის 16 მაისს მისი გაზეთ «Российской газете»-ში გამოქვეყნებისთანავე.

## ლიტერატურა
## სქოლიო
ინაბი

**ინაბი ინნაბი** () — აზერბაიჯანული ხალხური იმპროვიზაციული ცეკვა ზომიერი ტემპით. ასრულებენ ძირითადად ქალები. მუსიკალური ზომაა 6/8 (3/4), რომელსაც ყველაზე ხშირად თან ახლავს საზანდარების მუსიკალური ანსამბლი, რომელიც შედგება ხალხური საკრავებისგან — თარისგან, კემანჩისგან და ტამბურინისგან. XX საუკუნის დასაწყისში იგი დაარსდა, როგორც საყოფაცხოვრებო ცეკვა. ინაბს ასრულებენ ახალგაზრდა ქალები და გოგონები გოგონების წვეულებებზე, ქორწილებსა და დღესასწაულებზე. ცეკვაში მოძრაობები გლუვი და მშვიდია, ტემპი ზომიერად ძლიერია.

## სქოლიო
კატეგორია:აზერბაიჯანული კულტურა
კოჩარი

**კოჩარი** () არის აზერბაიჯანული ცეკვა, ცეკვა იალლას ერთ – ერთი სახეობა. 2018 წელს იალაჰები (კოჩარი, ტენზერი), ნახჭევანის ტრადიციული ჯგუფური ცეკვები აზერბაიჯანიდან შეიტანეს იუნესკოს სიაში, რომელიც მოითხოვს სასწრაფო დაცვას.

კოჩარი, რომელიც შედგება ნელი და სწრაფი ნაწილებისგან, აქვს სამი ვარიანტი. მამაკაცი ან ქალი ორ ჯგუფში ხვდებიან ან ერთი გზით, ცეკვის ლიდერს ("იალიბაშს") ხელში ლერწამი უჭირავს.

ცეკვა, იალას სხვა სახეობებთან ერთად (ტენზერი, თელო, ლოლო, ხალიფა) შეასრულა ცნობილმა სამოყვარულო ანსამბლმა ჩინარმა როგორც აზერბაიჯანში, ისე სხვა ქვეყნებში.

2008 წლის 15 აგვისტოს, ბავშვთა მეშვიდე საერთაშორისო ფესტივალზე "შეცვალეთ სამყარო უკეთესობისკენ", "იალი კოჩარი" შეასრულა გუნდმა - "აზერბაიჯანული მარგალიტები".

## სქოლიო
კატეგორია:აზერბაიჯანული კულტურა
თელო

**ტელო** () — აზერბაიჯანული ხალხური ცეკვა, იალას ცეკვის ერთ-ერთი სახეობა. სახელი ასოცირდება გოგონას სახელთან.

ცეკვა დამახასიათებელია როგორც ქალებისთვის, ასევე მამაკაცებისთვის. მოცეკვავეები ხელებს იმაღლებენ მხრის დონეზე, მოცეკვავეები ერთმანეთთან პატარა თითებით არიან დაკავშირებულნი. თავად ცეკვის პროცესი ორი სწრაფი ნაწილისაგან შედგება, რომელთა შესრულების დროს მხრები წინ და ზემოთ მოძრაობენ.

თელოს აზერბაიჯანის უმეტეს რეგიონში ცეკვავენ.

## Ссылки 
* თელო

კატეგორია:აზერბაიჯანული კულტურა
იამაზაკი

**იამაზაკი** — ერთ-ერთი ყველაზე განთქმული იაპონური ვისკი.

აღნიშნული ვისკი ერთ სახდელ ქარხანაში გამოხდილი ქერისა და ალაოს ვისკთა კატეგორიას მიეკუთვნება, რომელიც ცნობილი როგორც - Single Malt Whisky. იამაზაკის ვისკს საკმაოდ რბილი, ძირითადად ხილის ტონებით მდიდარი და ტკბილ-მწარე არომატი ახასიათებს. იამაზაკის სახდელ ქარხანაში ვისკისთვის იაპონური მუხის კასრებს (მიძუნარა) იყენებენ, რომელიც შოტლანდიური ვისკისგან განსხვავებით ოდნავ ვანილისა და ქოქოსის არომატსაც მატებს სასმელს. უნდა აღინშნოს, რომ იამაზაკი ყველაზე იდეალური "პირველი იაპონური ვისკია". ასეთი დაბალსებული ვისკი ძალიან ბევრ, ბევრად უფრო გამოცდილ შოტლანდიურ სახდელ ქარხანასც კი არ გააჩნია. ნებისმიერი დაძველების იამაზაკი ძალიან სასიამოვნო დასალევია — 12 და 25 წლის დაძველებით საზღვარგარეთ იყიდება. მათ გარდა არსებობს უთარიღო (6-8 წელი), 18, 35 და 50 წლის დაძველებული ვერსიებიც, თუმცა მათი შოვნა იაპონიის საზღვრებს გარეთ ძალზედ ძნელია და ძირითადად ლიმიტირებული სპირტებია.

იაპონური ვისკის უმრავლესობა შოტლანდიური ინგრედიენტებით და მეთოდებით მზადდება, ამის გამო მას განიჯვისას და პრესაში სკოჩს (Scotch) ადარებენ ხოლმე.

იაპონიაში უთარიღო ვისკი საშუალოდ 8 წლისაა, გამონაკლისებში უფრო ძველიცა თუმცა იამაზაკის უთარიღო ვისკი შუალოდ 8 წლისა სპირტების ნარევია. თანამედროვე შოტლანდიური უთარიღო ვისკი კი, როგორც წესი 3 წლისა. იამაზაკი ძირითადად არის 43-45 პროცენტიანი ვისკი, ხოლო ერთ-კასრიანი 45-60 პროცენტიანი ჩამოსხმაც კი ხშირია.

## სადისტილაციო ქარხანა
იამაზაკი ერთ-ერთი პირველი სადისტილაციო ქარხანაა. იაპონური ვისკის ქარხანა, მდებარეობს იაპონიაში, შიმამოტოში, ოსაკას პრეფექტურაში. ვისკის ქარხანა გაიხსნა 1923 წელს. დაახლოებით შვიდი ათასი ბოთლი ალაოს ვისკი გამოფენილია მის "ვისკის ბიბლიოთეკაში".

## სახეობები
აღნიშნული ვისკის ოთხი ძირითადი ვარიანტი არსებობს, რომელიც ყველაზე პოპულარულია:
*იამაზაკი ერთ ალაოიანი უთარიღო 8 წლის ვისკი
*იამაზაკი ერთ ალაოიანი 12 წლის ვისკი
*იამაზაკი ერთ ალაოიანი 18 წლის ვისკი
*იამაზაკი ერთ ალაოიანი 25 წლის ვისკი

იამაზაკის ერთ ალაოიანი ვისკი სხვა დაძველებითაც გვხვდება, როგორიცაა 10, 25, 35 და 50 წლის ვისკი. ზოგიერთი შეთავაზება დათარიღებულია წლებით, მაგალითად, 1980, 1984, 1993 წლებით.

## ჯილდოები
იამაზაკი ერთ-ერთი ყველაზე ცნობილი და ტიტულოვანი ვისკია, მთელ იაპონიაში. იამაზაკის 25 წლის ვისკს მოპოვებული აქვს "საუკეთესო იაპონური სინგლი" 2013 წლის მსოფლიო ვისკის კონკურსზე. ჯიმ მურის ვისკის ბიბლიაში 2015 წელს იამაზაკის ერთ ალაოიანი ხერესის კასრში დაძველებულ ვისკს მიენიჭა წლის მსოფლიო ვისკის წოდება.

## ლიტერატურა
* Buxton, Ian (2012). 101 World Whiskies to Try Before You Die. Edinburgh: Hachette Scotland. pp. 78–79. ISBN 9780755363193.

## რესურსები ინტერნეტში
*Official website 
*Suntory Yamazaki Distillery Guide 

კატეგორია:იაპონური სასმელები
კატეგორია:იაპონური ბრენდები
ელდარ კულიევი

**ელდარ ტოფიგ ოღლუ კულიევი** (; დ. 18 იანვარი, 1941, ბაქო, აზერბაიჯანის სსრ, სსრკ — გ. 16 აპრილი, 2021, იქვე) — საბჭოთა და აზერბაიჯანელი კინორეჟისორი, სცენარისტი და მსახიობი. აზერბაიჯანის სსრ სახელმწიფო პრემიის ლაურეატი (1978), აზერბაიჯანის სსრ სახალხო არტისტი (1982).

ელდარ კულიევი დაიბადა 1941 წლის 18 იანვარს ბაქოში. 1960-1966 წლებში სწავლობდა კინემატოგრაფიის სახელმწიფო საკავშირო სახელმწიფო ინსტიტუტის სარეჟისორო ფაკულტეტზე სერგეი გერასიმოვის კურსებზე. სკოლის დამთავრების შემდეგ მუშაობდა „აზერბაიჯანფილმი“-ს სტუდიაში. პირველად სერიოზულად წარმოჩინა თავი 1969 წელს ფილმის „ამ სამხრეთ ქალაქში“ გამოშვებით. თავის 70-იანი წლების ფილმებში, კულიევი ძირითადად იკვლევს ახალგაზრდა თაობის პერსონაჟების ჩამოყალიბებას. 1977 წელს ფილმისთვის „სიხარულის სრუტე“ მიიღო აზერბაიჯანის სსრ სახელმწიფო პრემია. 1983 წელს მას მიენიჭა ერთიან საკავშირო ფესტივალის პრემია ფილმისთვის „ნიზამი“. 1987 წელს გახდა ექსპერიმენტული ახალგაზრდული კრეატიული სტუდია „დებიუტის“ ხელმძღვანელი, სადაც მან ცოდნა და გამოცდილება გადასცა ახალგაზრდა კინორეჟისორებს. აზერბაიჯანის კულტურისა და ხელოვნების სახელმწიფო უნივერსიტეტის კინოს კათედრის პროფესორი. მას მიენიჭა შრომის წითელი დროშის ორდენი, აზერბაიჯანული „ღირსებისა“ და „დიდების“ ორდენები.

გარდაიცვალა 2021 წლის 16 აპრილს ბაქოში გულის შეტევით.

## რესურსები ინტერნეტში
*

## სქოლიო
კატეგორია:დაბადებული 18 იანვარი
კატეგორია:დაბადებული 1941
კატეგორია:გარდაცვლილი 16 აპრილი
კატეგორია:გარდაცვლილი 2021
კატეგორია:ბაქოში დაბადებულები
კატეგორია:საბჭოთა კინორეჟისორები
კატეგორია:აზერბაიჯანელი მსახიობები
კატეგორია:XX საუკუნის მსახიობები
კატეგორია:აზერბაიჯანის სსრ-ის სახალხო არტისტები
კატეგორია:აზერბაიჯანის სსრ-ის ხელოვნების დამსახურებული მოღვაწეები
კატეგორია:შრომის წითელი დროშის ორდენის კავალრები
კატეგორია:აზერბაიჯანის დიდების ორდენის კავალრები
კატეგორია:აზერბაიჯანის ღირსების ორდენის კავალრები
კატეგორია:აზერბაიჯანის სსრ-ის სახელმწიფო პრემიის ლაურეატები
კატეგორია:მსახიობები ანბანის მიხედვით
კატეგორია:ბაქოში გარდაცვლილები
ნეთანია

**ნეთანია** — ისრაელის ჩრდილოეთ ცენტრალურ ოლქში მდებარე ქალაქი და არის მიმდებარე შერონის დაბლობის დედაქალაქი. ნეთანიამ სახელწოდება მიიღო მე-20 საუკუნის დასაწყისში, ნათელ სტრაუსის, გამოჩენილი ებრაელი ამერიკელი ვაჭრისა და ქველმოქმედის პატივსაცემად, რომელიც იყო მეისის საცავის მაღაზიის თანამფლობელი. მისი 14 კილომეტრიანი პლაჟი დაშორებულია ქალაქიდან და წარმოადგენს პოპულარულ ტურისტულ კურორტს. 2018 წელს ქალაქში ცხოვრობა 217,244 მოსახლე, ის ისრაელის მე-7 უდიდესი ქალაქი გახდა. ქალაქის მერი არის მირიამ ფეიბერგი.

## ისტორია
ნეთანია არაჩვეულებრივი ქვიშის პლაჟები, თვალუწვდენელი სანაპირო, ფანტასტიკური სასეირნო ადგილები, მწვანე პარკები და ბუნებრივი ნაკრძალები. არ არსებობს ისრაელში სხვა ადგილი, რომელიც ასე თანაბრადაა დაშორებული ქვეყნის ნებისმიერი წერტილიდან, ამიტომ ნეთანიაში მოგზაურობა ნიშნავს მინიმალურ დროში მაქსიმალურ სიამოვნებას. ნეთანიის ოქროს პლაჟები 13,5 კმ-ზეა გადაჭიმული. ზღვის ლიფტი, რომელსაც სანაპირომდე ჩაჰყავხარ, ერთადერთი ასეთი სახის ტურისტული ატრაქციონია ისრაელში. ორი მაღალსიჩქარიანი გამჭვირვალე სალონი 60 მგზავრს იტევს. ნეთანიის სასეირნო სანაპირო ზოლი ქვეყანაში ყველაზე გრძელია და ეროვნული მარშრუტების სიაში შედის. საბანაო სეზონი ხმელთაშუა ზღვის ამ ნაწილში წელიწადში 9 თვეს გრძელდება და ზღვის წყლის საშუალო ტემპერატურა +35 °С-ია. 

ნეტანია რამდენჯერმე პალესტინის მხრიდან დაბომბვის შედეგად დაზარალდა. 

90-იან წლებში ყოფილი საბჭოთა კავშირის ემიგრანტების დიდი ნაწილი დასახლდა ნეთანიაში, რამაც მნიშვნელოვნად გააფართოვა ქალაქის მოსახლეობა და შედეგად ფართომასშტაბიანი საცხოვრებელი სახლები აშენდა.

2000 და 2010 წლებში ფრანგი ებრაელების ისრაელის მიერ გაზრდილი ემიგრაციის შემდეგ, ნეთანია გახდა მათი ერთ-ერთი მთავარი მიმართულება. ათასობით ფრანგი ემიგრანტი დასახლდა ნეთანიაში, რამაც გავლენა მოახდინა ადგილობრივ კულტურაზე.

## ეკონომიკა
ტურიზმი დიდ როლს ასრულებს ნეთანიას ეკონომიკაში. აღნიშნულ ქალაქში 19 სასტუმროა განთავსებული. საშუალოდ, ეს ქმნის 589 სამუშაო ადგილს. 2006 წელს სასტუმროების საშუალო მაჩვენებელი 51.7% იყო. ნეთანიას გრძელი ზღვის სანაპირო და მრავალი პლაჟი ქმნის ერთად სადღესასწაულო ინდუსტრისა, რაც თავის მხრივ მოიცავს საკურორტო სასტუმროებს, რესტორნებსა და სავაჭრო ცენტრებს.

## ღირსშესანიშნაობები
ქალაქში არაერთი ცნობილი ღირსშესანიშნაობაა განთავსებული, მათ შორის არის მარგალიტის მუზეუმი, ნეთანიას ისტორიის მუზეუმი. ბოლო მათგანის ისტორიული შენობა 1928 წელს არის აგებული. გარდა ამ მუზეუმებისა ნეთანიაში მდებარეობს: კლდის გალერეა, გოსერის გალერეა და ასევე აბეკასის გალერეა.

ნეთანიასთან ახლოს მდებარეობს საოცარი ადგილი, სადაც სტუმრებს დაუვიწყარი დასვენება ელით. ამ კურორტს HAMEI GAASH („გააშის ცხელი წყლები“) ჰქვია. გააშის კიბუცი რამდენიმე წლის წინათ ძვირადღირებულ კურორტად გადაიქცა.

## რესურსები ინტერნეტში
* Official website 
* Official website  
* Things to do in Netanya  
* Places To Visit in Netanya  
* Official tourism website
* Other information, in French
* Tourism site  
* Surfing in Netanya
* Tandem Paragliding Netanya

კატეგორია: ისრაელის ქალაქები
ფარსის რეგიონის სასანიდური არქეოლოგიური ლანდშაფტი

**ფარსის რეგიონის სასანიდური არქეოლოგიური ლანდშაფტი** () — იუნესკოს მსოფლიო მემკვიდრეობის ძეგლის ოფიციალური ნომინაცია, რომელიც აერთიანებს სასანიდური ირანის დროინდელ რვა არქეოლოგიურ ძეგლს, რომლებიც მდებარეობენ ფარსის ოსტანის ტერიტორიაზე, ირანში. ძეგლები იუნესკოს მსოფლიო მემკვიდრეობის სიაში შეიყვანეს 2018 წლის 30 ივლისს. 

## ძეგლები 
## სქოლიო
კატეგორია:მსოფლიო მემკვიდრეობის ძეგლები ირანში
შალვა კიკნაველიძე

**შალვა კიკნაველიძე** (დ. 19 მარტი, 1987, ზესტაფონი) — ქართველი იურისტი და პოლიტიკოსი. საქართველოს ორი მოწვევის (2012, 2016) პარლამენტის წევრი.

## ბიოგრაფია
დაიბადა 1987 წლის 19 მარტს. 2009 წელს დაამთავრა  ივანე ჯავახიშვილის სახელობის თბილისის სახელმწიფო უნივერსიტეტის სამართალმცოდნეობის ფაკულტეტი, მოგვიანებით გრიგოლ რობაქიძის სახელობის უნივერსიტეტის მაგისტრატურა და დოქტორანტია. 2007-2008 წლებში იყო შპს „ნანსტუდიის“ დირექტორი. 2009-2012 წლებში იყო კავშირი „ახალგაზრდული ფორუმის“ თავმჯდომარე. 2012-2016 წლებში იყო  საქართველოს მე-8 მოწვევის პარლამენტის წევრი პარტიული სიით, საარჩევნო ბლოკი: „ბიძინა ივანიშვილი — ქართული ოცნება“.  2016-2020 წლებში  — საქართველოს მე-9 მოწვევის პარლამენტის წევრი (ზესტაფონის მაჟორიტარი), საარჩევნო ბლოკი: „ქართული ოცნება — დემოკრატიული საქართველო“.     

## რესურსები ინტერნეტში 
კატეგორია:დაბადებული 19 მარტი
კატეგორია:დაბადებული 1987
კატეგორია:ქართველი იურისტები
კატეგორია:საქართველოს VIII მოწვევის პარლამენტის წევრები
კატეგორია:საქართველოს IX მოწვევის პარლამენტის წევრები
კატეგორია:თბილისის სახელმწიფო უნივერსიტეტის კურსდამთავრებულები
კატეგორია:ზესტაფონში დაბადებულები
შალვა
კატეგორია:„ქართული ოცნების“ წევრები
შოთა მილორავას ქუჩა

**შოთა მილორავას ქუჩა** — ქუჩა თბილისში. მდებარეობს მთაწმინდის რაიონში (ვერა); მიხეილ ზანდუკელისა და დიმიტრი ბაქრაძის ქუჩებს შორის. თბილისის გამგეობის მიერ 1903 წელს შედგენილ ქუჩების სიაში შეტანილია როგორც იზმაილოვის შესახვევი. თბილისის 1934 წლის გეგმაზე დატანილია როგორც ელისე ლომინაძის შესახვევი, შემდეგ კოლხიდის, ივანე ჯავახიშვილის, მიხეილ ზანდუკელის შესახვევი ერქვა. შოთა მილორავას სახელი ეწოდა 1992 წელს. აქვს ერთი ჩიხი.

## ლიტერატურა
*

კატეგორია:მთაწმინდის რაიონის ქუჩები
მაჩხაანის ქუჩა

**მაჩხაანის ქუჩა** — ქუჩა თბილისში, მდებარეობს ნაძალადევის რაიონში (ლოტკინი), გრძელდება დიმიტრი ჟღენტის ქუჩიდან მთის ფერდობამდე. ლოტკინის დასახლების VII ქუჩას მაჩხაანის ქუჩა დაერქვა XX საუკუნის 70-იან წლებში.

კატეგორია:ნაძალადევის რაიონის ქუჩები
სარი გიალინი (ცეკვა)

200px|მინი|მარჯვნივ|სიმღერა "სარი გაილინ"-ის სანოტო ჩანაწერი
**სარი გიალინი** () — აზერბაიჯანული ხალხური ცეკვა.

ფრაზა "სარა გიალინი" აზერბაიჯანულიდან ითარგმნება, როგორც "პატარძალი ყვითელ ტანსაცმელში" და "უმცროსი პატარძალი". ვინაიდან "გიალინი" არის პატარძალი, და სიტყვას "სარი" -ს აქვს ორი მნიშვნელობა - "ახალგაზრდა" და "ყვითელი", რაც სიმბოლოა ადამიანის სულის ნათელი დასაწყისის, რომელიც გამოირჩევა მისი მაღალი, სუფთა თვისებებით და კორელაციაშია ქალის სილამაზის იდეალთან. ყურანში ”ბაგარა” (ძროხა) ცნობარში არსებობს აიათი ”მკვდრეთით აღმდგენი ყვითელი ძროხის” შესახებ, რომელშიც სიტყვა ”სარი” უკავშირდება წმინდა ფატიმა ზაჰრას სახელს, რომელიც თავის გარშემო შეიკრიბა სუფთა, პატიოსანი ქალები. ასე რომ, ყვითელი იყო სიმბოლო, რომელიც მათ აერთიანებდა. ანუ, სიმღერა "სარი გიალინი" ქალთა სიწმინდეს და კეთილშობილებას ეძღვნება.

## ცეკვის სტრუქტურა 
2018 წლის მაისში ბაქოს ქორეოგრაფიულ აკადემიაში შესდგა სამეცნიერო სემინარი სახელწოდებით "სიმფონიური მუღამების გამოვლინება სიმფონიური ბალეტების დადგმაში". სემინარზე მოხსენებით "ცეკვები "სამანი", "სარი გიალინი", "უზუნდარა", "თერექემე"; მუღამებზე "რასტი", "შური", "შუშტერი"" გამოვიდა აზერბაიჯანის დამსახურებული არტისტი ეთერი ჯაფაროვა.

## აღსრულება 
ცეკვა ახალგაზრდა გოგონების მიერ იმავე სახელწოდების ხალხური სიმღერის "სარი გიალინ"-ის ნელი ლირიკული მუსიკის ქვეშ სრულდება. მოცეკვავე ქალიშვილებს, როგორც წესი, ყვითელი ტანსაცმელი აცვიათ.

### ცეკვის კოლექტივების რეპერტუარი 
ცეკვა "სარი გიალინი", სხვა ხალხურ ცეკვებთან ერთად, ჩართულია აზერბაიჯანის წამყვანი ქორეოგრაფიული კოლექტივის - აზერბაიჯანის ცეკვის სახელმწიფო ანსამბლის რეპერტუარში.

ნახიჩევანის სახელმწიფო ფილარმონიის დირექტორის, აზერბაიჯანის დამსახურებული არტისტის, მუსიკოს ელმან ალიევის სიტყვებით (აზერბ.)რუს, აზერბაიჯანული ხალხური ცეკვა "სარი გიალინი" ჩართულია ფილარმონიის სიმღერისა და ცეკვის ანსამბლის რეპერტუარში (აზერბ.)რუს. ალიევის თანახმად, ეს ცეკვა სხვა ხალხურ ცეკვებთან ერთად, როგორიცა "გავალა", "სამი ყვავილი", "ტერეკემე", ანსამბლის კოლექტივის მიერ წერილობითი წყაროების გამოყენებისა და უფროსი თაობის გახსენების საფუძველზე იქნა აღდგენილი.

### საერთაშორისო კონკურსებზე 
2017 წლის მარტში არტისტული ცეკვის ჩემპიონატზე ევროპაში, რომელიც მოსკოვში მიმდინარეობდა, ემილია პანახოვის აზერბაიჯანულმა კოლექტივმა "Alov" მესამე ნომინაციაში (ფოლკლორული სტილიზაცია, ანსამბლი შემდგარი 9 ადამიანისაგან) ცეკვით "სარი გიალინი" მეორე ადგილი დაიკავა. ამავე წელს იტალიაში საბავშვო კონკურსების საერთაშორისო ფესტივალზე "შემოქმედება საზღვრების გარეშე-2017" აზერბაიჯანის ბავშვთა და მოზარდთა შემოქმედებითმა კოლექტივმა ნომინაციაში "ცეკვა" შეასრულა კომპოზიცია "ცეცხლების ქვეყანა — აზერბაიჯანი", რომელიც ასევე ცეკვა "სარი გიალინისაგან" წარმოიქმნა, შედეგად  15 ქვეყნის ცეკვებს შორის პირველი ადგილი დაიკავა და ფესტივალის გრან-პრი დაიმსახურა.

2019 წლის დეკემბერში მოსკოვში გამართულ კონკურსზე "ერის ოქრო" აზერბაიჯანელი მოცეკვავე ლეილა გადიმლი ცეკვა "სარი გიალინი"-ს შესრულებისათვის I ხარისხის დიპლომით დაჯილდოვდა.

## სქოლიო
## რესურსები ინტერნეტში
*სარი გიალინი

კატეგორია:აზერბაიჯანული კულტურა
რომან მიმინოშვილის ქუჩა

**რომან მიმინოშვილის ქუჩა** — ქუჩა თბილისში. მდებარეობს მთაწმინდის რაიონში (ვერა); მერაბ კოსტავასა და გიორგი ახვლედინის ქუჩებს შორის. გიორგი ახვლედიანის ქუჩის ყოფილი შესახვევია. რომან მიმინოშვილის სახელი ეწოდა 1999 წელს.

## ლიტერატურა
კატეგორია:მთაწმინდის რაიონის ქუჩები
ელიზბარ მინდელის ქუჩა

**ელიზბარ მინდელის ქუჩა** — ქუჩა თბილისში, ვაკის რაიონში (დელისი); შალვა ნუცუბიძის ქუჩიდან  ანა პოლიტკოვსკაიას  ქუჩამდე. ქუჩის ეს მონაკვეთი ადრე უსახელო იყო. 1994 წელს ელიზბარ მინდელის სახელი დაერქვა. ქუჩაზე განთავსებულია გიორგი წულუკიძის სახელობის სამთო, ვასილ გულისაშვილის სახელობის სატყეო, რაფიელ დვალის სახელობის მანქანათა მექანიკის, რაფიელ აგლაძის სახელობის არაორგანული ქიმიისა და ელექტროქიმიის ინსტიტუტები.

## ლიტერატურა
* 

მინდელი
მოსკოვის გამზირი

**მოსკოვის გამზირი** — ქუჩა თბილისში, მდებარეობს სამგორის რაიონში (ნავთლუღი). ქეთევან დედოფლის გამზირიდან ქინძმარაულის ქუჩამდე. წარმოიქმნა XX საუკუნის II ნახევარში. სახელი დაერქვა 1960 წელს. გამზირზეა სააქციო საზოგადოებები „ქაშანური“ და „თბილხელსაწყო“, შპს „მზეკაბანი (TG)“. გამოდის მეტროს სადგური „სამგორი“.

## ლიტერატურა 
კატეგორია:სამგორის რაიონის ქუჩები
მირზაანის ქუჩა

**მირზაანის ქუჩა** — ქუჩა თბილისში. მდებარეობს ნაძალადევის რაიონში (ლოტკინი); იაკინთე ლისაშვილისა და მაჩხაანის ქუჩებს შორის. წარმოიქმნა XX საუკუნის 40-იან წლებში. აქვს ერთი ჩიხი.

## ლიტერატურა
* 

კატეგორია:ნაძალადევის რაიონის ქუჩები
მირიან მეფის ქუჩა

**მირიან მეფის ქუჩა** — ქუჩა თბილისში. მდებარეობს საბურთალოს რაიონში (საბურთალო); არჩილ მეფისა და ბაგრატ III-ის ქუჩებს შორის. უსახელო ქუჩას მირიან III-ის სახელი ეწოდა 1991 წელს. 

## ლიტერატურა
* 

კატეგორია:საბურთალოს რაიონის ქუჩები
გიორგი მიროტაძის ქუჩა

**გიორგი მიროტაძის ქუჩა** — ქუჩა თბილისში. მდებარეობს საბურთალოს რაიონში (საბურთალო); კონსტანტინე გამსახურდიას გამზირიდან ვახტანგ ბოჭორიშვილის ქუჩამდე. წარმოიქმნა XX საუკუნის 20-იან წლებში. ადრე ოჟიოს ქუჩა ერქვა. 1925-1926 წლების ცნობათა წიგნში „მთელი ტფილისი“ შეტანილია საბურთალოს ახალი ქუჩების სიაში. აფხაზეთის ომში დაღუპული მედიკოსი სტუდენტის — გიორგი მიროტაძის სახელი ეწოდა 1994 წელს.

## ლიტერატურა
* 

კატეგორია:საბურთალოს რაიონის ქუჩები
მარტვილის ქუჩა

**მარტვილის ქუჩა** — ქუჩა თბილისში. მდებარეობს კრწანისის რაიონში (ორთაჭალა); ბეჟან კალანდაძის ქუჩიდან ვახტანგ გორგასლის ქუჩამდე. წარმოიქმნა XX საუკუნის 20-იან წლებში. 40-იან წლებამდე ნადიკვრის II ქუჩა ერქვა, შემდეგ მარტვილის ქუჩა ეწოდა.

## ლიტერატურა
კატეგორია:კრწანისის რაიონის ქუჩები
ბიშაპური

300px|მინი|ქალაქ ბიშაპურის ნანგრევები
**ბიშაპური** () — ირანის ისტორიული ქალაქი. მდებარეობს ქვეყნის სამხრეთ-აღმოსავლეთ ნაწილში, თანამედროვე ქალაქ კაზერუნიდან სამხრეთით. სპარსეთისა და ელამის ძველ გზაზე, რომელიც აკავშირებდა სასანიდების დედაქალაქ ისთახრსა და ქტესიფონს. ქალაქი ბიშაპური გარკვეული პერიოდის განმავლობაში სასანიანების იმპერიის დედაქალაქი იყო. 

## ისტორია 
ქალაქი 266 წელს მდინარე რუდე-სეფუდის ნაპირზე დააარსა შაპურ I-მა, სასანიანების მეორე მეფემ. ქალაქის სახელწოდება ნიშნავს „შაპურის ქალაქს“, რადგან სწორედ შაპურ I-მა გადაიტანა აქ თავისი დედაქალაქი ისთახრიდან. ქალაქს ამშვენებს მრავალრიცხოვანი რელიეფები, რომელიც შაპურის რომაელებზე გამარჯვებას აღნიშნავენ. მშენებლობაში მონაწილეობდნენ იმპერატორ ვალერიანეს ჯარისკაცები, რომლებიც 260 წელს გამარჯვების შემდეგ ტყვედ ჩაუვარდნენ შაპურს. როგორც ჩანს ქალაქი ცარიელ ადგილზე არ აუშენებიათ. არქეოლოგებმა აღმოაჩინეს პართიული და ელამური ცივილიზაციის კვალი. 

მოგვიანებით დედაქალაქი გადაიტანეს ქტესიფონში მაგრამ ქალაქმა ბიშაპურმა შეინარჩუნა მნიშვნელობა არაბების დაპყრობებამდე, ხოლო მასში მოსახლეობა X საუკუნემდე ცხოვრობდა.

2018 წლის 30 ივლისს ქალაქი იუნესკოს მსოფლიო მემკვიდრეობის ძეგლების სიაში შეიყვანეს, როგორც ფარსის რეგიონის სასანიდური არქეოლოგიური ლანდშაფტის ერთ-ერთი ძეგლი.

## იხილეთ აგრეთვე 
*ფარსის რეგიონის სასანიდური არქეოლოგიური ლანდშაფტი

## რესურსები ინტერნეტში
* Bishapur; Photos
* *Bishapur*, Photos from Iran, *Livius* .
* City of Bishapur 

## სქოლიო
კატეგორია:ირანის არქეოლოგიური ძეგლები
კატეგორია:ყოფილი დედაქალაქები
კატეგორია:ირანის ყოფილი დედაქალაქები
კატეგორია:ირანის უძველესი ქალაქები
ფორე მოსულიშვილის ქუჩა

**ფორე მოსულიშვილის ქუჩა** — ქუჩა თბილისში, მდებარეობს გლდანის რაიონში (გლდანის მასივი), გლდანის მასივის „ა“ და II მიკრორაიონებს შორის. წარმოიქმნა XX საუკუნის 70-იან წლებში და ფორე მოსულიშვილის სახელი დაერქვა. ქუჩაზეა სააქციო საზოგადოება „კარტოგრაფია“.

## ლიტერატურა 
მოსულიშვილი
მარტყოფის ქუჩა

**მარტყოფის ქუჩა** — ქუჩა თბილისში, ისნის რაიონში (ავლაბარი); ნიკიფორე ირბახის ქუჩიდან კონსტანტინე ერისთავის ქუჩამდე. წარმოიქმნა XIX საუკუნეში. დატანილია თბილისის 1876 წლის გეგმაზე. აქვს 1 შესახვევი, 2 ჩიხი.

## იხილეთ აგრეთვე 
*მარტყოფი 

## ლიტერატურა 
კატეგორია:ისნის რაიონის ქუჩები
სკოლის ქუჩა

**სკოლის ქუჩა** — ქუჩა თბილისში. მდებარეობს გლდანის რაიონში (ავჭალა); ბიჭვინთის შესახვევიდან მტკვრის ნაპირამდე. წარმოიქმნა XX საუკუნის 60-იან წლებში. აქვს 1 ჩიხი.

## ლიტერატურა 
კატეგორია:გლდანის რაიონის ქუჩები
ეგნატე და ვახტანგ ფიფიების ქუჩა

**ეგნატე და ვახტანგ ფიფიების ქუჩა** — ქუჩა თბილისში. მდებარეობს დიდუბის რაიონში (დიდუბე); რკინიგზიდან აკაკი წერეთლის გამზირამდე. წარმოიქნმა XIX საუკუნის მიწურულს. თბილისის გამგეობის მიერ 1903 წელს შედგენილ ქუჩების სიაში შეტანილია როგორც ტრამვაის ქუჩა, 70–იან წლებში – ვლადიმერ ვორონინის,  1997 წელს ეგნატე და ვახტანგ ფიფიების სახელი ეწოდა.

## ლიტერატურა
ფიფიები
ალექსეი შვედი

**ალექსი ვიქტოროვის ძე შვედი** (; დ. 16 დეკემბერი, 1988, ბელგოროდი, რუსეთის სფსრ, საბჭოთა კავშირი) — რუსი პროფესიონალური კალათბურთის მოთამაშე. ამჟამად კლუბ ხიმკისთან ერთად თამაშობს VTB გაერთიანებულ ლიგასა და ევროლიგაში. 1.98 სიმაღლის გათვალისწინებით, იგი თამაშობს გამთამაშებლისა და ფრთის პოზიციაზე.

2012 წელს შვედი ცსკა მოსკოვს ევროლიგის ფინალებში გასვლაში დაეხმარა; მომდევნო სამი წელი მან NBA-ში გაატარა, ხოლო შემდგომ კვლავ ევროპაში დაბრუნდა და 2018 წელს ევროლიგის წლის მეორე გუნდში ჩეირჩა. რუსეთის ეროვნულ საკალათბურთო ნაკრებთან ერთად მან 2012 წლის ზაფხულის ოლიმპიადაზე ბრინჯაოს მედალი, ხოლო ევრობასკეტ 2011-ზე ვერცხლის მედალი მოიგო.

## პროფესიონალური კარიერა
### ცსკა მოსკოვი (2006-2012)
შვედმა პროფესიონალური კარიერა დაიწყო 2006 წლის 4 ნოემბერს, ცსკა მოსკოვთან ერთად ურალ გრათ პერმის წინააღმდეგ რუსეთის სუპერლიგის ეგიდით გამართულ შეხვედრაში. შვედის დებიუტი ევროლიგაში შედგა 2007 წლის 17 იანვარს, ზალგირისიის წინააღმდეგ ჩატარებულ შეხვედრაში. 2007 წლის თებერვალში, ცსკა მოსკოვიდან იჯარის წესით ხიმკის შეუერთდა. 2007-2008 წლების სეზონის დაწყებამდე იგი ცსკა მოსკოვში დაბრუნდა. 2009 წლის დეკემბერში კვლავ იჯარით, დინამო მოკოვში გადავიდა. 2010-2011 წლების სეზონის დაწყებამდე შვედი კვლავ ცსკა მოსკოვში დაბრუნდა. მომდევნო სეზონში „წითლებთან“ ერთად ევროლიგის ფინალს მიაღწია.

### NBA (2012-2015)
2012 წლის 23 ივლისს ცსკა მოსკოვმა ოფიციალურად გამოაცხადა, რომ შვედმა გუნდი დატოვა და ახალ კონტრაქტს NBA-ის კლუბ მინესოტა ტიმბერვულვზთან გააფორმებდა. ორი დღის შემდეგ შვედმა ტიმბერვულვზთან მრავალწლიანი კონტრაქტი გააფორმა.

2014 წლის 23 აგვისტოს შედგა სამგუნდიანი გაცვალა, რომელშიც მინესოტა ტიმბერვულვზი, კლივლენდ კავალიერსი და ფილადელფია სიქსერსი ჩაერთო. გაცვლით ალექსი შვედი და თანაგუნდელი ლუკ მბაჰ მოუტე სიქსერში გადავიდა.

2014 წლის 19 დეკემბერს შედგა სამგუნდიანი გაცვლა, რომელშიც ჰიუსტონ როკეტსი, მინესოტა ტიმბერვულვზი და ფილადელფია სიქსერსი მონაწილეობდა. გაცვლის შედეგად შვედი როკეტსს შეუერთდა.

2015 წლის 19 თებერვალს, შვედი ორ მეორე რაუნდის პიკთან ერთად ნიუ-იორკ ნიკსში, პაბლო პრიჯიონის სანაცვლოდ გაიცვალა.

### ხიმკი (2015-დღემდე)
2015 წლის 16 ივლისს შვედი რუსეთში დაბრუნდა და სამწლიანი კონტრაქტი ხიმკისთან გააფორმა. კონტრაქტის მიხედვით, ალექსეი შვედი სამ წელიწადში 10.2 მლნ $ მიიღებდა. 2017 წლის 27 მარტს შვედი დასახელდა „European-wide second tier level“-ის ევროთასის სეზონის MVP-იდ. ევროთასის ისტორიაში იგი იყო პირველი მოთამაშე, რომელმაც სეზონში საშუალოდ 22 ქულა, 5 შედეგიანი გადაცემა და 4 მოხსნა დააფიქსირა. 

## რესურსები ინტერნეტში
* Alexey Shved at NBA.com
* Alexey Shved at eurobasket.com
* Alexey Shved at euroleague.net
* Alexey Shved at fiba.com (archive)
* Alexey Shved  at fiba.com

## სქოლიო
კატეგორია:დაბადებული 16 დეკემბერი
კატეგორია:დაბადებული 1988
კატეგორია:რუსი კალათბურთელები
კატეგორია:ცოცხალი ადამიანები
სამღერეთის ქუჩა

**სამღერეთის ქუჩა** — ქუჩა თბილისში, ნაძალადევის რაიონის (ლოტკინი); დიმიტრი ჟღენტის ქუჩიდან ნიკოლოზ ხუდადოვის ქუჩამდე. წარმოიქმნა XX საუკუნის 40-იან წლებში. ადრე პიონერის II ქუჩა ერქვა. 1990 წელს სამღერეთის ქუჩა ეწოდა.

## ლიტერატურა
კატეგორია:ნაძალადევის რაიონის ქუჩები
საბუის შესახვევი

**საბუის შესახვევი** — ქუჩა თბილისში, ჩუღურეთის რაიონში (ჩუღურეთი); მდებარეობს გრემისა და ბურების შესახვევებს შორის. წარმოიქმნა XIX საუკუნის ბოლოს. შეტანილია თბილისის გამგეობის მიერ 1903 წელს შედგენილ ქუჩების სიაში.

## ლიტერატურა 
კატეგორია:ჩუღურეთის რაიონის ქუჩები
შალვა რადიანის ქუჩა

**შალვა რადიანის ქუჩა** — ქუჩა თბილისში. მდებარეობს ვაკის რაიონში (ვაკე); ირაკლი აბაშიძის ქუჩიდან ბადრი შოშიტაიშვილის ქუჩამდე. ადრე ვასილ ბარნოვის IV ჩიხი იყო. ქუჩას შალვა რადიანის სახელი დაერქვა 1981 წელს.

## ლიტერატურა
* 

რადიანი
სამშვილდის ქუჩა

**სამშვილდის ქუჩა** — ქუჩა თბილისში, ჩუღურეთის რაიონში (ახალი კუკია); დასაწყისი წყაროს ქუჩიდან. წარმოიქმნა XX საუკუნის 30-იან წლებში. 40-იან წლებამდე ტყეკულტურის IV ქუჩა ერქვა. ახლანდელი სახელი ეწოდება უძველესი ისტორიული ციხე-ქალაქის — სამშვილდის მიხედვით.

## ლიტერატურა
კატეგორია:ჩუღურეთის რაიონის ქუჩები
დიმიტრი უზნაძის ქუჩა (ისნის რაიონი)

**უზნაძის ქუჩა** — ქუჩა თბილისში. მდებარეობს ისნის რაიონში (ნავთლუღი); ნავთლუღის I დასახლების V ქუჩიდან მთის ფერდობამდე, ნავთლუღის I დასახლების IV ქუჩას დიმიტრი უზნაძის სახელი ეწოდა 1983 წელს.

## ლიტერატურა 
უზნაძე
ფოთის ქუჩა

**ფოთის ქუჩა** — ქუჩა თბილისში. მდებარეობს დიდუბის რაიონში (დიდუბე); რკინიგზიდან დავით ყიფიანის ქუჩამდე. წარმოიქმნა XIX საუკუნეში. შეტანილია თბილისის გამგეობის მიერ 1970 წელს შედგენილ ქუჩების სიაში.

## ლიტერატურა
კატეგორია:დიდუბის რაიონის ქუჩები
პეტრე ქავთარაძის ქუჩა

**პეტრე ქავთარაძის ქუჩა** — ქუჩა თბილისში, ვაკის რაიონში (საბურთალო); ანა პოლიტკოვსკაიას ქუჩიდან, ალექსანდრე ყაზბეგის გამზირამდე. ალექსანდრე ყაზბეგის გამზირის გაგრძელება. ქუჩას პეტრე ქავთარაძის სახელი დაერქვა XX საუკუნის 70-იან წლებში. ქუჩაზეა საქართველოს მაღალი ტექნოლოგიების ეროვნული ცენტრი. შპს სამკურნალო კომბინატი. აქვს 1 ჩიხი.

## ლიტერატურა
ქავთარაძე
ივანე სიხარულიძის ქუჩა

**ივანე სიხარულიძის ქუჩა** — ქუჩა თბილისში. მდებარეობს ნაძალადევის რაიონში (ზღვისუბანი); ივანე სიხარულიძის გასასვლელიდან ჩარგლის ქუჩამდე. წარმოიქმნა XX საუკუნის 40-იან წლებში. ადრე თემქის დასახლების 55-ე ქუჩა ერქვა. 70-იან წლებში ივანე სიხარულიძის სახელი ეწოდა. აქვს 1 გასასვლელი. 

## ლიტერატურა 
სიხარულიძე
ფაბრიკის შესახვევი

**ფაბრიკის შესახვევი** — ქუჩა თბილისში, კრწანისის რაიონში (ხარფუხი); ვახტანგ გორგასლის ქუჩიდან ვახტანგ გორგასლის II შესახვევამდე. წარმოიქმნა XIX საუკუნეში. შეტანილია თბილისის გამგეობის მიერ 1903 წელს შედგენილ ქუჩების სიაში. სახელი დაკავშირებულია წინათ აქ არსებულ ტყავის ფაბრიკა-ქარხნებთან.

## ლიტერატურა
*  

კატეგორია:კრწანისის რაიონის ქუჩები
ავთანდილ კვეზერელი-კოპაძის ქუჩა

**ავთანდილ კვეზერელი-კოპაძის ქუჩა** — ქუჩა თბილისში, ისნის რაიონში (ავლაბარი); ქეთევან დედოფლის გამზირიდან ალექსანდრე წურწუმიას ქუჩამდე. წარმოიქმნა XIX საუკუნის ბოლოს.  თბილისის გამგეობის მიერ 1903 წელს შედგენილ ქუჩების სიაში შეტანილია როგორც ფოსტის ქუჩა. რევოლუციამდე ამ ქუჩის მახლობლად მდებარეობდა თბილისის II საფოსტო განყოფილება. 2017 წელს ავთანდილ კვეზერელი-კოპაძის სახელი ეწოდა. აქვს 1 შესახვევი და 1 ჩიხი.

## სქოლიო 
კატეგორია:ისნის რაიონის ქუჩები
ქერჩის ქუჩა

**ქერჩის ქუჩა** — ქუჩა თბილისში. მდებარეობს გლდანის რაიონში (გლდანის მასივი); დავით სარაჯიშვილის ქუჩიდან თიანეთის გზატკეცილამდე. თიანეთის გზატკეცილის მონაკვეთს ქერჩის სახელი დაერქვა 1973 წელს.

## ლიტერატურა 
კატეგორია:გლდანის რაიონის ქუჩები
ივანე მაჩაბლის ქუჩა

**ივანე მაჩაბლის ქუჩა** — ქუჩა თბილისში, მთაწმინდის რაიონში (სოლოლაკი); გიორგი ლეონიძის ქუჩიდან ლადო ასათიანის ქუჩამდე. ქუჩის განაშენიანება XIX საუკუნის 30–40-იან წლებში დაიწყო. თავდაპირველად ბაღის ქუჩა ერქვა, შემდეგ ეწოდა იმპერატორ ნიკოლოზ I-ის შვილიშვილის, დიდი მთავრის სერგის სახელი. შეტანილია 1851 წელს შედგენილ თბილისის ქუჩების სიაში. 1923 წლიდან ივანე მაჩაბლის სახელი ჰქვია. ქუჩის ხუროთმოძღვრული სახე XIX საუკუნის ბოლო ათეულ წლებსა და XX საუკუნის დასაწყისში ჩამოყალიბდა და ამ პერიოდის თბილისის ხუროთმოძღვრების საუკეთესო ნიმუშად იქცა. შენობები ძირითადად რენესანსულ-ბაროკოული და მავრიტანული სტილისაა, მათგან აღსანიშნავია დავით სარაჯიშვილის საცხოვრებელი სახლი № 13 (შემდგომში მწერალთა კავშირის შენობა, 1905 არქიტექტორი კ. ცაარი), XIX საუკუნის დასასრულის საცხოვრებელი სახლი № 17 და სხვა. ქუჩაზე დგას სანდრო ახმეტელის (მოქანდაკე მერაბ ბერძენიშვილი, არქიტექტორი შოთა ყავლაშვილი) და გალაკტიონ ტაბიძის (მოქანდაკე ბიძინა ავალიშვილი) ბიუსტები.

## ლიტერატურა 
მაჩაბელი
საქანელას ქუჩა

**საქანელას ქუჩა** — ძველი თბილისის რაიონი (ვერა): მიხეილ ჯავახიშვილის ქუჩიდან ზვიად გამსახურდიას სანაპირომდე. წარმოიქმნა XIX საუკუნის ბოლოს თბილისის გამგეობის მიერ 1903 წელს. შედგენილ ქუჩების სიაში შეტანილია როგორც კარუსელის დაღმართი, 20-იან წლებში ეწოდა კარუსელის ქუჩა. 1934 წლის გეგმაზე დატანილია ანდეზიტის ქუჩის სახელწოდებით. თბილისის ქუჩების 1960 წლის ცნობარში შეტანილია როგორც საქანელის ქუჩა.

## ლიტერატურა 
საქანელა
პაატა სააკაძის ქუჩა

**პაატა სააკაძის ქუჩა** — ქუჩა თბილისში. მდებარეობს ჩუღურეთის რაიონში (სვანეთისუბანი); რკინიგზიდან ზაირა არსენიშვილის ქუჩამდე. წარმოიქმნა XX საუკუნის 20-იან წლებში. თბილისის 1934 წლის გეგმაზე დატანილია როგორც ხრახამულის ქუჩა, 1999 ეწოდა პაატა სააკაძის სახელი. 

## ლიტერატურა
სააკაძე
მელიტონ ქანთარიას ქუჩა

**მელიტონ ქანთარიას ქუჩა** — ქუჩა თბილისში, საბურთალოს რაიონში (ვეძისი); იური გაგარინის ქუჩიდან ჟიული შარტავას ქუჩამდე, წარმოიქმნა XX საუკუნის 50-იან წლებში. ადრე კოლხეთის II შესახვევი ერქვა, 1968 წლიდან იური გაგარინის II შესახვევი. 1999 წელს აკაკი გახოკიძის სახელი ეწოდა. 2006 წელს — მელიტონ ქანთარიასი.

## ლიტერატურა 
ქანთარია
ტელეგრაფის ჩიხი

**ტელეგრაფის ჩიხი** — ქუჩა თბილისში. მდებარეობს მთაწმინდის რაიონში (ორბელიანთუბანი); დასაწყისი ვახტანგ ორბელიანის ქუჩიდან. წარმოიქმნა XIX საუკუნეში. შეტანილია თბილისის გამგეობის მიერ 1903 წელს შედგენილ ქუჩების სიაში. ამ უბანში იყო ფოსტა-ტელეგრაფი, აქედან მოდის ქუჩის სახელიც. შემონახულია XIX საუკუნის დასასრულის საცხოვრებელი სახლები.

## ლიტერატურა
კატეგორია:მთაწმინდის რაიონის ქუჩები
ვალერი ჩკალოვის ქუჩა

**ვალერი ჩკალოვის ქუჩა** — ქუჩა თბილისში. მდებარეობს ისნის რაიონში (ნავთლუღი); გიორგი რთველაძის ქუჩიდან ბოლნისის ქუჩამდე. წარმოიქმნა XIX საუკუნეში. თბილისის 1876 წლის გეგმაზე დატანილია როგორც ბარბარეს II ქუჩა (სახელწოდება უკავშირდება წმინდა ბარბარეს ეკლესიას), 1901 წლის გეგმაზე — როგორც ნადეჟდას ქუჩა. 1923 წელს — დავით ჭიაბრიშვილის, 1938 წელს ვალერი ჩკალოვის სახელი ეწოდა.

## ლიტერატურა 
ჩკალოვი
უიარაღოს I გასასვლელი

**უიარაღოს I გასასვლელი**— ქუჩა თბილისში. მდებარეობს ნაძალადევის რაიონში (ნაძალადევი); უიარაღოს ქუჩიდან წრომის ქუჩამდე.

## ლიტერატურა 
კატეგორია:ნაძალადევის რაიონის ქუჩები
ქინძმარაულის შესახვევი

**ქინძმარაულის შესახვევი** — ქუჩა თბილისში. მდებარეობს სამგორის რაიონში (ნავთლუღი); ქინძმარაულის ქუჩასა და გარდაბნის გზატკეცილს შორის. შესახვევშია შპს №5 საავადმყოფო-პოლიკლინიკური გაერთიანება, წმინდა ბარბარეს ქვემო ეკლესია (VIII საუკუნე).

## ლიტერატურა 
კატეგორია:სამგორის რაიონის ქუჩები
კონსტანტინე ფოცხვერაშვილის ქუჩა

**კონსტანტინე (კოტე) ფოცხვერაშვილის ქუჩა** — ქუჩა თბილისში. მდებარეობს ჩუღურეთის რაიონში (ოქროსუბანი); მიხეილ წინამძღვრიშვილის ქუჩიდან ნიკო ფიროსმანის ქუჩამდე. წარმოიქმნა XIX საუკუნეში. თბილისის 1876 წლის გეგმაზე დატანილია როგორც არტილერიის ქუჩა. თბილისის გამგეობის მიერ 1903 წელს შედგენილ ქუჩების სიაში შეტანილია ბატარეის ქუჩის სახელწოდებით. 1924 წელს ეწოდა გიგო ხეჩუაშვილის ქუჩა. ამავე სახელითაა დატანილი თბილისის 1934 წლის გეგმაზე. 1959 წელს კონსტანტინე ფოცხვერაშვილის სახელი ეწოდა.

## ლიტერატურა
ფოცხვერაშვილი
არჩილ ქურდიანის ქუჩა

**არჩილ ქურდიანის ქუჩა** — ქუჩა თბილისში. მდებარეობს დიდუბის რაიონში (დიდუბე); ვლადიმერ მაიაკოვსკის ქუჩიდან აკაკი წერეთლის გამზირამდე. წარმოიქმნა XIX საუკუნის ბოლოს. თბილისის გამგეობის მიერ 1903 წელს შედგენილ ქუჩების სიაში შეტანილია როგორც გლდანის ქუჩა. 1990 წელს არჩილ ქურდიანის სახელი ეწოდა.

## ლიტერატურა 
ქურდიანი
სანავარდოს ქუჩა

**სანავარდოს ქუჩა** — ქუჩა თბილისში, ნაძალადევის რაიონში (ლოტკინი); ვლადიმერ ლუბოვსკის ქუჩიდან ზედამზის ქუჩამდე. წარმოიქმნა XX საუკუნის. 40-იან წლებში. სახელი ეწოდება ყვარლის მუნიციპალიტეტის სოფელ სანავარდოს მიხედვით.

## ლიტერატურა 
კატეგორია:ნაძალადევის რაიონი
ლეო ქიაჩელის ქუჩა

**ლეო ქიაჩელის ქუჩა** — ქუჩა თბილისში. მდებარეობს მთაწმინდის რაიონში (ვერა); პირველი რესპუბლიკის მოედნიდან ვერის ბაღამდე. წარმოიქმნა XIX საუკუნის II ნახევარში. თბილისის 1876 წლის გეგმაზე დატანილია როგორც გრიგოლ ყორღანოვის ქუჩა. აქ, ოლღას (ახლანდელი მერაბ კოსტავას) ქუჩისა და ვერის დაღმართის კუთხეში, ცხოვრობდა მსხვილი მესაკუთრე გრიგოლ გაბრიელის ძე ყორღანოვი და ქუჩაც მის სახელს ატარებდა. 1923 წელს — გრიგოლ ნიკოლოზის ძე ყორღანოვის, შემდეგ – კალისტრატე საჯაიას, 1948 წელს — ვაჟა-ფშაველას, 1964 წელს კი ლეო ქიაჩელის სახელი დაერქვა. ქუჩაზეა ლურჯი მონასტერი (ანდრია პირველწოდებულის ეკლესია), ქიაჩელის ქუჩისა და ნიკო ნიკოლაძის ქუჩის გადაკვეთაზე დგას იოანე ღვთისმეტყველის ეკლესია. შემონახულია XIX საუკუნის დასასრულისა და XX საუკუნის დასაწყისის საცხოვრებელი სახლები.

## ლიტერატურა 
ქიაჩელი
გიორგი ქუჩიშვილის ქუჩა

**გიორგი ქუჩიშვილის ქუჩა** — ქუჩა თბილისში, მთაწმინდის რაიონი რაიონი (ვერა); შალვა ღამბაშიძის ქუჩიდან იაკობ ნიკოლაძის ქუჩამდე. წარმოიქმნა XIX საუკუნეში. ადრე მატერიალური ქუჩა ერქვა (დატანილია თბილისის 1897 და 1934 წლების გეგმებზე). XX საუკუნის 50-იან წლებში გიორგი ქუჩიშვილის სახელი ეწოდა. ქუჩაზეა სასტუმროები „პრიმავერა“ და „ვერე-პალასი“. აქვს 1 შესახვევი.

## ლიტერატურა 
ქუჩიშვილი
დისტოპია

[235px|მინი|[ჰერბერტ უელსის რომან „როდესაც მძინარე გაიღვიძებს“ (1899) ილუსტრაცია, რომელზეც გამოსახულია პროპაგანდის მეგაფონები (ანრი ლანოს ილუსტრაცია).]]

**დისტოპია** ( „*უარყოფა*“ +  „*ადგილი*“, ანუ „*ცუდი ადგილი*“ ), ასევე **ანტიუტოპია** ( — „*უარყოფა*“ +  *„უარყოფა“* +  *“ადგილი”* — *არადგილი*, *არ არსებული ადგილი* ან
 *„კარგი“*, *„დადებითი“* +  — „ადგილი“ — *„ეუტოპია“*— „*კარგი ადგილი*“), ასევე **კაკოტოპია** ( „*ცუდი*“+  „*ადგილი*“, ანუ „*ცუდი ადგილი*“) — საზოგადოება, ან საზოგადოების მოწყობა, რომელიც უსიამოვნო, არასასურველი, ცუდი ან შემაშინებელია. ტირანული მმართველობა, გარემოს განადგურება, ან სხვა მახასიათებლები, რომლებიც მიუთითებენ საზოგადოების კატაკლიზმურ დაკნინებაზე. დისტოპიური საზოგადოება ხშირია უტოპიური ჟანრის ნაწარმოებებში, განსაკუთრებით კი თუ მისი მოქმედება მომავალში ვითარდება. 

დისტოპიური ჟანრის ყველაზე ცნობილ ნაწარმოებებს მიეკუთვნება ჯორჯ ორუელის „1984“, რეი ბრედბერის „451º ფარენჰაიტით“, ოლდოს ჰაქსლის „საოცარი ახალი სამყარო“ და ევგენი ზამიატინის „ჩვენ“. 

## სქოლიო
კატეგორია:დისტოპია
ატაგენუსი

**„ატაგენუსი“** — ქართული დეტექტიურ-მისტერიული ჟანრის ტელესერიალი, რომელიც  ტელეკომპანია იმედმა გადაიღო 2006 წელს. 

## გადაღება
სერიალის ძირითადი გადაღებები მიმდინარეობდა საქართველოს ეროვნული ბიბლიოთეკაში. აგრეთვე გადაღებები მიმდინარეობდა:  ბათუმის პორტში, რარიტეტის განყოფილებაში, რუსული საცავის განყოფილებაში, თბილისის საერთაშორისო აეროპორტში, სასაზღვრო სამიგრაციო
კონტროლის №13 სამმართველოში,  ბათუმის ილია ჭავჭავაძის სახელობის დრამატულ თეატრში, გორის გიორგი ერისთავის სახელობის დრამატულ თეატრში, ქალაქ გორის სტალინის მუზეუმში, თბილისის ბოტანიკურ ბაღში, სავაჭრო ცენტრ GTC-ში და ინგლისური ჩაის სახლ
Whittard-ში

## მთავარ როლებში
*ნანკა კალატოზიშვილი
*თამარ სხირტლაძე
*დავით პაპუაშვილი
*ბაია დვალიშვილი
*მაია ფაჩუაშვილი
*ნინო ბრეგვაძე

## როლებში
*ლია კაპანაძე
*ლია გუნდაძე
*ნინო თარხან-მოურავი
*ნანუკა ლითანიშვილი
*მალხაზ ასლამაზიშვილი
*დიმა ტატიშვილი
*გიორგი მეგრელიშვილი
*ზურაბ შარია
*კახა ხოშტარია

## ეპიზოდურ როლებში
*მანუჩარ შერვაშიძე
*რამაზ იოსელიანი
*ლეო ოზგებაშვილი
*ავთო ქარჩავა
*ვალერი კორშია
*სანდრო თომაძე
*გია გოგიაშვილი
*მერაბ ბრეკაშვილი
*ლადო ტატიშვილი
*ირაკლი შავგულიძე
*გელა ღოღობერიძე
*ბექა სურმანიძე
*დავით კიღურაძე
*რევაზ შენგელია
*გოგი ლორია
*რაფო სარქისიანი
*მაია გვენცაძე

## შემოქმედებითი ჯგუფი
*პროდიუსერი - ბადრი აფანასევი
*სცენარის ავტორი - მალხაზ ასლამაზიშვილი
*დამდგმელი რეჟისორი - დათო ჯანელიძე
*დამდგმელი ოპერატორი - გიორგი შველიძე
*დამდგმელი მხატვარი - ჯემალ მირზაშვილი
*კომპოზიტორი - გიორგი ცინცაძე
*ქასტინგი და გადაღების ორგანიზება - მარინა კულუმბეგაშვილი
*მონტაჟი - ალექსანდრე კურანოვი
*გრიმი - თინა კაჭარავა
*რეჟისორის ასისტენტი - ლელი მიმინოშვილი
*განათება - მამუკა ტყეშელაშვილი
*ოპერატორის ასისტენტი - ბიძინა ჩხაიძე
*კამერმენი - ვაჟა დემეტრაშვილი
*ხმის რეჟისორის ასიტენტი - მამუკა ენუქიძე
*მძღოლები - გია გვაზავა, ვასო პაპაჩაშვილი, ირაკლი მახარაშვილი

## რესურსები ინტერნეტში
* თემა სერიალ „ატაგენუსის“ შესახებ forum.ge-ზე
* 
კატეგორია:2006 წლის ქართული ტელესერიალები
საქართველოს ერთიანობისთვის მებრძოლთა ქუჩა

**საქართველოს ერთიანობისთვის მებრძოლთა ქუჩა** —  სამგორის რაიონი , ჯავახეთის ქუჩიდან მიხეილ გახოკიძის ქუჩამდე. ვარკეთილის დასახლების უსახელო ქუჩას ზემოხსენებული სახელი ეწოდა 1999 წელს , აფხაზეთში დაღუპულ მებრძოლთა პატივსაცემად.

## ლიტერატურა 
საქართველოს ერთიანობისთვის მებრძოლთა ქუჩა
მიქავა

საკუთარი სახელი **მიქავა** შეიძლება აღნიშნავდეს:

* მიქავა — სოფელი წალენჯიხის მუნიციპალიტეტში
* უტუ მიქავა — სამეგრელოს გლეხთა აჯანყების (1856-1857) მეთაური

კატეგორია:ქართული გვარები
დიმიტრი უზნაძის ქუჩა

**დიმიტრი უზნაძის ქუჩა** — ქუჩა თბილისში. მდებარეობს ჩუღურეთის რაიონში (ძველი კუკია); ზაარბრიუკენის მოედნიდან მტკვრის მარცხენა სანაპირომდე.

წარმოიქმნა XIX საუკუნის 20-იან წლებში მტკვრის მარცხენა სანაპიროზე გერმანელი მოახალშენეების დასახლების შემდეგ და თავდაპირველად სანაპირო ქუჩა ერქვა. ამ სახელით შეტანილი 1841 წელს შედგენილ თბილისის ქუჩების სიაში. ვორონცოვის (ახლანდელი ჩუღურეთის) ხიდის აშენების შემდეგ ქუჩას ეწოდა ვორონცოვის სანაპირო — ამ სახელით აღნიშნულია ქალაქის 1876 წლის გეგმაზე. 1899 წელს ქუჩას მიენიჭა დიდი მთავრის ნიკოლოზ მიხეილის ძის სახელი და დაერქვა დიდი მთავრის ქუჩა. 1922 წელს — კამოს, 1990 წელს დიმიტრი უზნაძის სახელი ეწოდა.

ქუჩის სამხრეთ-დასავლეთით განლაგებული იყო სამხერხაოები, მტკვრის ნაპირთან კი — წისქვილები, რომლებმაც XX საუკუნის 20-იან წლებამდე მოაღწიეს. იმ ადგილას, სადაც გერმანელი ვეტცელის მიერ 1865 წელს დაარსებული ლუდის ქარხანა იყო, ამჟამად მუშაობს ლუდის საწარმო „ყაზბეგი 1881“. ქუჩაზეა „ვითიბი ბანკი ჯორჯია“ (ყოფ. „გაერთიანებული ქართული ბანკი“), სრულიად საქართველოს საპატრიარქოს წმინდა გიორგის სახელობის კარდიოლოგიური საავადმყოფო, ვლადიმერ წითლანაძის სახელობის რევმატოლოგიის სამეცნიერო-პრაქტიკული ცენტრი, თბილისის სახელმწიფო სამედიცინო უნივერსიტეტის ალექსანდრე ალადაშვილის სახელმწიფო საუნივერსიტეტო კლინიკა, მიხეილ შენგელიას სახელობის ქართული მედიცინის ისტორიის მუზეუმი, წმინდა მიქაელ მთავარანგლოზის სახელობის ეკლესია. შემონახულია XIX საუკუნის საცხოვრებელი სახლები. დგას ალექსანდრე ალადაშვილის ბიუსტი (მოქანდაკე ო. მელიქიშვილი).

## ლიტერატურა 
უზნაძე
უიარაღოს II გასასვლელი

**უიარაღოს II გასასვლელი** — ქუჩა თბილისში. მდებარეობს ნაძალადევის  რაიონში (ნაძალადევი); უიარაღო ქუჩიდან ნოსტის ქუჩამდე. თბილისის 1934 წლის გეგმაზე დატანილია როგორც კისისხევის II და III შესახვევები.

## ლიტერატურა 
კატეგორია:ნაძალადევის რაიონის ქუჩები
მიხეილ კეკელიძის I გასასვლელი

**მიხეილ კეკელიძის I გასასვლელი** — ქუჩა თბილისში, ნაძალადევის რაიონში (ნაძალადევი); მიხეილ კეკელიძის ქუჩიდან ნოსტის ქუჩამდე. ადრე უიარაღოს III გასასვლელი ერქვა. 2015 წელს უიარაღოს ქუჩის ერთ ნაწილს და ამ გასასვლელს კალათბურთელ მიხეილ კეკელიძის სახელი ეწოდა (იხ. მიხეილ კეკელიძის ქუჩა).

## სქოლიო 
კეკელიძე
საბურთალოს ქუჩა

**საბურთალოს ქუჩა** — ყოფილი ქუჩა თბილისში, საბურთალოს რაიონში (საბურთალო); ქუჩა გიორგი სააკაძის მოედნიდან ალექსანდრე ყაზბეგის გამზირამდე. წარმოიქმნა XX საუკუნის 40-იან წლებში. 1946 წლამდე ახმეტის ქუჩა ერქვა. 1992 წელს ქუჩა ორად გაიყო: I მონაკვეთს დაერქვა ვახტანგ ჭაბუკიანის, II მონაკვეთს — სულხან ცინცაძის სახელი. 1998 წელს სულხან ცინცაძის ქუჩის ნაწილს გივი კარტოზიას სახელი ეწოდა.

## ლიტერატურა 
კატეგორია:თბილისის ყოფილი ქუჩები
კირილე უკლებას ქუჩა

**კირილე უკლებას ქუჩა** — ქუჩა თბილისში. მდებარეობს მთაწმინდის რაიონში (მთაწმინდა); ნიაღვრის ქუჩიდან ბესიკის მოედნამდე. წარმოიქმნა XIX საუკუნეში. ადრე იყო ნიაღვრის ქუჩის I შესახვევი. დატანილია თბილისის 1900 წლის გეგმაზე. კირილე უკლებას სახელი ეწოდა 1999 წელს. შემონახულია XIX საუკუნის დასასრულის საცხოვრებელი სახლები.

## ლიტერატურა 
უკლება